Անցած տարվա դեկտեմբերի 22-ին՝ ժամը 12-ին, Սուրբ Գրիգոր Լուսավորիչ բժշկական կենտրոնից ահազանգ էր ստացվել, որ Երևանի Նոր Նորքի 1-ին զանգվածի շուկայի մոտից ձախ վերանրակային շրջանում կտրած-ծակած վերքերով իրենց մոտ է տեղափոխվել Լ. Ասատրյանի դիակը։ Դեպքի վայր է մեկնել քննչական-օպերատիվ խումբը, կատարվել է դեպքի վայրի զննություն։ Դեպքի առթիվ Քննչական կոմիտեի Երևանի քննչական վարչության Ավան և Նոր Նորք վարչական շրջանների քննչական բաժնում հարուցվել է քրեական գործ՝ Քրեական օրենսգրքի 104-րդ հոդվածի («Սպանություն») 1-ին մասով, ստեղծվել է քննչական խումբ և ձեռնարկվել են անհետաձգելի քննչական և դատավարական այլ գործողություններ՝ տղամարդու սպանության հանգամանքները պարզելու ուղղությամբ, ասված է Քննչական կոմիտեի հաղորդագրությունում: